**Nr.7654/95/IM/CRP/11.04.2022**

**INFORMARE**

**Activitatea de control desfăşurată de ITM Argeş în luna MARTIE 2022**

1. **Activitatea de control se prezintă astfel:**

**- nr. de controale efectuate :347**

**- nr. de sancțiuni aplicate:125**

**- valoare totală amenzi: 259.400 lei**

1. **În domeniul Relaţiilor de muncă**

 ***S-au efectuat un număr de 179 de controale, s-au aplicat 41 de sanc****ţ****íuni, din care amenzi în valoare totală de 125.900 lei.***

Principalele domenii de activitate în care au fost constatate deficiențe:

- comerț, transport, confecții, prelucrare lemn, construcţii, restaurante, baruri, service auto, spălătorii auto, panificatie.

Principalele deficiențe constatate:

-primirea la muncă a persoanelor fără încheierea în formă scrisă a unui contract individual de muncă (munca nedeclarată), nerespectarea prevederilor legale privind acordarea repausului săptămânal, neevidenţierea orelor de muncă prestate de fiecare salariat, încălcarea prevederilor legale privind munca de noapte, nerespectarea măsurilor dispuse la controlul anterior, neacordarea drepturilor salariale, netransmiterea în termen a modificărilor intervenite în Registrul general de evidenţă a salariaţilor, neacordarea indemnizației în cazul în care angajatorul își întrerupe temporar activitatea cu menținerea raporturilor de muncă, neînmânarea salariatului anterior începerii activităţii a unui exemplar din contractual individual de muncă, neeliberarea adeverinţei de vechime.

 **III. În vederea diminuării numărului de persoane ce desfăşoară muncă nedeclarată**, în luna

 ***martie 2022***, ITM Argeş a efectuat un număr de 179 de controale. Astfel, la ***9 angajatori***

 ***sancționați***, au fost depistate ca ***prestând muncă nedeclarată un număr de 14 persoane***.

***Valoarea amenzilor aplicate este de 100.000 lei.***

**IV.În domeniul securităţii şi sănătăţii în muncă**

În baza Legii nr. 319/2006 privind securitatea şi sănătatea în muncă, au fost efectuate **168 controale**. Au fost aplicate  **84 *sancțiuni, din care 33 amenzi, valoarea totală a acestora fiind de 133.500 lei.***

Principalele domenii de activitate în care au fost constatate deficienţe:

- construcţii, exploatare forestieră, transport, alimentație publică, instalații electrice, spălătorii auto, distribuție mărfuri, morărit și panificație, confecții textile, comerț.

În primul trimestru al anului 2022, la nivelul județului Argeș, au fost efectuate un număr de 18 controale în domeniul supravegherii pieței, prilej cu care au fost supuse controlului specific un număr de 121 de produse. Toate aceste produse erau conforme, ceea ce indică un grad ridicat de conștientizare al producătorilor, importatorilor și distribuitorilor, cu privire la necesitatea respectării legislației naționale și europene în domeniul liberei circulații a produselor.

Persoanele care vor să sesizeze munca fără forme legale de angajare o pot face, în scris, la numărul de fax 0248/223.412, la adresa de e-mail itmarges@itmarges.ro sau direct la sediul din Piteşti, Bulevardul Republicii nr.11.

 ***Conducerea Inspectoratului Teritorial de Muncă Argeș***